ᱡᱟᱵᱟᱞᱯᱩᱨ ᱩᱰᱟᱹᱱ ᱰᱟᱹᱦᱤ

ᱡᱟᱵᱟᱞᱯᱩᱨ ᱩᱰᱟᱹᱱ ᱰᱟᱹᱦᱤ (IATA: JLR, ICAO: VAJB), ᱡᱟᱦᱟᱸ ᱫᱚ ᱰᱩᱢᱱᱟ ᱩᱰᱟᱹᱱ ᱰᱟᱹᱦᱤ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱡᱟᱵᱟᱞᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ (᱑᱖ ᱢᱤᱞ) ᱥᱟᱢᱟᱝ ᱨᱮ ᱰᱩᱢᱱᱟ ᱨᱮ ᱢᱮᱱᱟᱜᱼᱟ ᱾ ᱯᱟᱥᱮᱱᱡᱚᱨ ᱟᱨ ᱩᱰᱟᱹᱜ ᱜᱟᱹᱰᱤ ᱦᱤᱡᱩᱜ ᱥᱮᱱᱚᱜ ᱨᱮ ᱵᱟᱱᱟᱨ ᱞᱮᱠᱟᱛᱮ ᱱᱚᱶᱟ ᱫᱚ ᱤᱱᱫᱳᱨ ᱨᱮ ᱫᱮᱵᱤ ᱟᱦᱤᱞᱤᱭᱟ ᱵᱟᱭ ᱦᱳᱞᱠᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱨ ᱵᱷᱚᱯᱟᱞ ᱨᱮ ᱨᱟᱡᱟ ᱵᱷᱳᱡᱽ ᱩᱰᱟᱹᱱ ᱰᱟᱹᱦᱤ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱮᱭᱟᱨᱯᱳᱨᱴ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ (AAI) ᱱᱚᱣᱟ ᱴᱚᱴᱷᱟ ᱨᱮ ᱩᱰᱟᱹᱱ ᱯᱟᱥᱮᱱᱡᱚᱨ ᱠᱚ ᱱᱟᱯᱟᱭ ᱥᱩᱵᱤᱫᱷᱟ ᱠᱚ ᱮᱢ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱫᱚ ᱩᱛᱷᱱᱟᱹᱣ ᱟᱠᱟᱫᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱯᱩᱨᱟᱹ ᱥᱟᱢᱟᱝ ᱢᱚᱫᱷᱭᱚ ᱯᱨᱚᱫᱮᱥ, ᱵᱤᱥᱮᱥ ᱠᱟᱛᱮ ᱢᱚᱦᱟᱠᱳᱥᱤᱞ ᱴᱚᱴᱷᱟ ᱨᱮ ᱥᱮᱵᱟ ᱮᱢᱚᱜᱼᱟ ᱾ ᱠᱟᱱᱦᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱵᱟᱱᱫᱷᱚᱵᱽᱜᱚᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱱᱚᱣᱨᱟᱫᱮᱦᱤ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱟᱨ ᱯᱮᱸᱪ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱥᱮᱴᱮᱨᱚᱜ ᱞᱟᱹᱜᱤᱫ, ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱜᱟᱱ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱥᱮᱴᱮᱨᱚᱜ ᱞᱟᱹᱜᱤᱫ ᱢᱤᱫ ᱢᱩᱬ ᱴᱷᱟᱶ ᱠᱟᱱᱟ ᱾ ᱱᱮᱛᱟᱨ ᱜᱮ ᱵᱤᱨᱚᱝᱜᱟ ᱫᱩᱨᱜᱟᱵᱚᱛᱤ ᱴᱟᱭᱜᱚᱨ ᱨᱤᱡᱚᱨᱵᱷ, ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱗ ᱟᱱᱟᱜ ᱴᱟᱭᱜᱚᱨ ᱨᱤᱡᱚᱨᱵᱷ ᱦᱚᱸ ᱡᱟᱵᱟᱞᱯᱩᱨ ᱨᱮᱱᱟᱜ ᱥᱩᱨ ᱨᱮ ᱢᱮᱱᱟᱜᱼᱟ ᱟᱨ ᱟᱞᱜᱟ ᱛᱮ ᱧᱮᱞᱚᱜᱼᱟ ᱾ ᱵᱷᱮᱲᱟ ᱜᱷᱟᱴ, ᱫᱷᱩᱣᱟᱸᱫᱷᱟᱨ ᱡᱷᱟᱨᱱᱟ, ᱚᱢᱚᱨᱠᱚᱱᱴᱚᱠ, ᱯᱚᱧᱪᱢᱚᱲᱤ ᱟᱨ ᱠᱷᱟᱡᱩᱨᱟᱦᱳ ᱫᱷᱟᱹᱨᱤᱡ ᱡᱟᱵᱟᱞᱯᱩᱨ ᱠᱷᱚᱱ ᱟᱞᱜᱟ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱙᱖᱐ ᱮᱠᱚᱲ (᱓᱙᱐ ᱦᱮᱠᱴᱚᱨ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱟᱞᱟᱭᱮᱱᱥ ᱮᱭᱟᱨ ᱟᱨ ᱤᱱᱰᱤᱜᱳ ᱫᱚ ᱡᱟᱵᱟᱞᱯᱩᱨ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱢᱮᱱᱟᱜᱼᱟ ᱩᱰᱟᱹᱱ ᱥᱮᱵᱟ ᱠᱚ ᱪᱟᱪᱞᱟᱣᱟ ᱾ ᱱᱟᱜᱟᱢ ᱵᱨᱤᱴᱤᱥ ᱚᱠᱛᱚ ᱨᱮ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱑᱙᱓᱐ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱢᱟᱲᱟᱝ ᱟᱨ ᱚᱱᱟ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱨᱚᱭᱮᱞ ᱮᱭᱟᱨ ᱯᱷᱚᱨᱥ ᱟᱨ ᱨᱚᱭᱮᱞ ᱯᱷᱞᱟᱭᱤᱝ ᱠᱚᱨᱯᱥ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱡᱩᱵᱩᱞᱯᱩᱨ ᱩᱰᱟᱹᱱ ᱰᱟᱹᱦᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱟᱨ ᱑᱙᱖᱐ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱶᱟ ᱨᱮᱱᱟᱜ ᱨᱟᱱᱣᱮ ᱫᱚ ᱚᱡᱽᱨᱟ ᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱾ ᱱᱟᱣᱟ ᱯᱚᱠᱠᱟ ᱨᱟᱱᱣᱮ ᱫᱚ ᱢᱩᱬ ᱚᱡᱽᱨᱟ ᱨᱟᱱᱣᱮ ᱨᱮᱱᱟᱜ ᱪᱮᱛᱟᱱ ᱨᱮ ᱵᱮᱱᱟᱣ ᱞᱮᱱᱟ ᱾ ᱰᱩᱢᱱᱟ ᱨᱮ ᱩᱰᱟᱹᱱ ᱰᱟᱹᱦᱤ ᱮᱦᱚᱵᱚᱜ ᱢᱟᱬᱟᱝ, ᱑᱙᱒᱐ ᱥᱮᱨᱢᱟ ᱨᱮᱦᱚᱸ ᱡᱟᱵᱟᱞᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱨᱮ ᱢᱤᱫ ᱨᱮᱥᱠᱳᱨᱥ ᱵᱷᱤᱛᱤᱨ ᱨᱮ ᱩᱰᱟᱹᱜ ᱜᱟᱹᱰᱤ ᱫᱚ ᱟᱬᱜᱚᱱ ᱠᱟᱱ ᱛᱟᱦᱮᱸᱫ ᱾ ᱒᱐᱑᱕ ᱥᱟᱞ ᱨᱮ, ᱯᱚᱱᱚᱛ ᱥᱚᱨᱠᱟᱨ ᱫᱚ ᱩᱰᱟᱹᱱ ᱰᱟᱹᱦᱤ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱔᱖᱘.᱔᱓ ᱮᱠᱚᱲ ᱚᱛ ᱦᱟᱥᱟ ᱮ.ᱮ.ᱟᱭᱤ. ᱮ ᱮᱢᱟᱫ ᱫᱮᱭᱟ ᱾ ᱱᱟᱣᱟ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱑᱐ ᱢᱟᱨᱪ ᱒᱐᱒᱔ ᱨᱮ ᱪᱟᱹᱞᱩ ᱞᱮᱱᱟ, ᱡᱟᱦᱟᱸ ᱫᱚ ᱔᱑᱒ ᱠᱚᱨᱚᱲ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱵᱮᱵᱚᱥᱛᱟ ᱦᱤᱡᱩᱜ ᱥᱮᱱᱚᱜ, ᱱᱮᱵᱤᱜᱮᱥᱚᱱᱟᱞ ᱟᱨ ᱧᱮᱞ ᱫᱚᱦᱚ ᱭᱤᱡ ᱩᱰᱟᱹᱱ ᱰᱟᱹᱦᱤ ᱨᱮ VHF, ATIS, DVR, AFTN, DVOR/DME, ADS-B, RCAG ᱞᱮᱠᱟᱱ CNS/ATM ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ RWY ᱯᱟᱥᱱᱟᱣ ᱦᱩᱭ ᱛᱟᱭᱚᱢ ᱤ.ᱮᱞ.ᱮᱥ. ᱟᱨ ᱚᱴᱚᱢᱮᱥᱚᱱ ᱮᱢ ᱦᱩᱭᱩᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱮᱯᱤᱥᱩ ᱞᱟᱹᱜᱤᱫ ᱥᱤ.ᱥᱤ.ᱴᱤ.ᱵᱤ., ᱮᱠᱥ-ᱨᱮ ᱢᱤᱥᱤᱱ, ᱤ.ᱴᱤ.ᱰᱤ., ᱯᱷᱤ.ᱤ.ᱰᱤ.ᱮᱥ., ᱯᱤ.ᱮ. ᱥᱤᱥᱴᱮᱢ, ᱰᱤ.ᱯᱷ.ᱮᱢ.ᱰᱤ., ᱮᱪ.ᱮᱪ.ᱮᱢ.ᱰᱤ. ᱞᱮᱠᱟᱱ ᱩᱰᱟᱹᱱ ᱰᱟᱹᱦᱤ ᱥᱤᱥᱴᱮᱢ ᱟᱨ ᱨᱩᱠᱷᱤᱭᱟᱹ ᱥᱩᱵᱤᱫᱷᱟ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱵᱮᱵᱚᱥᱛᱟ ᱫᱚ AAI ᱨᱮᱱᱟᱜ CNS ᱴᱤᱢ ᱦᱚᱛᱮᱛᱮ ᱵᱮᱱᱟᱣ, ᱠᱟᱹᱢᱤᱦᱚᱨᱟ ᱟᱨ ᱥᱟᱥᱚᱱ ᱦᱩᱭᱩᱜ ᱠᱟᱱᱟ ᱾ ᱨᱟᱱᱣᱮ ᱒,᱗᱕᱐ ᱢᱤᱴᱚᱨ ᱡᱤᱞᱤᱧ ᱱᱟᱣᱟ ᱨᱟᱱᱣᱮ ᱫᱚ ᱒᱗ ᱢᱮ ᱒᱐᱒᱓ ᱥᱟᱞ ᱨᱮ ᱫᱤᱞᱞᱤ-ᱡᱟᱵᱟᱞᱯᱩᱨ ᱤᱱᱰᱤᱜᱳ ᱮᱭᱟᱨᱞᱟᱭᱤᱱᱥ ᱦᱚᱛᱮᱛᱮ ᱯᱩᱨᱟᱹᱣ ᱦᱩᱭ ᱞᱮᱱᱟ ᱾ ᱨᱟᱱᱣᱮ ᱵᱟᱹᱲᱛᱤ ᱠᱟᱛᱮ, ᱡᱟᱵᱟᱞᱯᱩᱨ ᱩᱰᱟᱹᱱ ᱰᱟᱹᱦᱤ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱡᱤᱞᱤᱧ ᱨᱟᱱᱣᱮ ᱠᱟᱱᱟ, ᱡᱟᱦᱟᱸ ᱫᱚ ᱤᱱᱫᱳᱨ ᱩᱰᱟᱹᱱ ᱰᱟᱹᱦᱤ (᱒,᱗᱕᱔ ᱢᱤᱴᱚᱨ) ᱛᱟᱭᱚᱢ ᱫᱚᱥᱟᱨ ᱴᱷᱟᱶ ᱨᱮ ᱢᱮᱱᱟᱜᱼᱟ ᱟᱨ ᱵᱷᱚᱯᱟᱞ ᱩᱰᱟᱹᱱ ᱰᱟᱹᱦᱤ (᱒,᱗᱔᱔ ᱢᱤᱴᱚᱨ), ᱜᱣᱟᱞᱤᱭᱚᱨ ᱩᱰᱟᱹᱱ ᱰᱟᱹᱦᱤ (᱒,᱗᱔᱓ ᱢᱤᱴᱚᱨ) ᱟᱨ ᱠᱷᱚᱡᱩᱨᱟᱦᱳ ᱩᱰᱟᱹᱱ ᱰᱟᱹᱦᱤ (᱒,᱒᱗᱔ ᱢᱤᱴᱚᱨ) ᱨᱮ ᱨᱟᱱᱣᱮ ᱠᱷᱚᱱ ᱢᱟᱲᱟᱝ ᱜᱮᱭᱟ ᱾ ᱮᱭᱟᱨᱞᱟᱭᱤᱱᱥ ᱟᱨ ᱰᱮᱥᱴᱤᱱᱮᱥᱚᱱ ᱠᱚ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ